CELEX: 51998PC0491
Language: da
Date: 1998-09-03
Title: Udkast til Rådets forordning (EF) om statistikker over løn- og lønomkostningsstrukturer

'IIP
-flsfë
MU*
MU*     KOMMISSIONEN FOR DE EUROPÆISKE FÆLLESSKABER
                                          Bruxelles, den 03.09.1998
                                          KOM( 1998) 491 endelig udg.
                              Udkast til
                   RÅDETS FORORDNING (EF)
Sm     om statistikker over løn- og lønomkostningsstrukturer
                     (forelagt af Kommissionen)
 MB
 K,
 •Ë
 B
K
 ir
 ---pagebreak---  ---pagebreak---                                               Resumé
Formålet med udkastet til forordning er, at der skal udarbejdes sammenlignelige, ajourførte
statistikker på to beslægtede områder.
Ifølge udkastet skal der indsamles statistikker over lønomkostningerne i år 2000 og derefter
hvert fjerde år (svarende til den fireårige periodicitet, der er blevet fulgt siden 1984).
Der skal desuden indsamles lønstatistikker for år 2002 (for første gang siden 1995) og derefter
hvert fjerde år, således at statistikkerne over lønomkostninger og over lønninger indsamles
skiftevis. Der har på dette område kun sjældent været sammenlignelige statistikker til
rådighed (det var sidst tilfældet i 1978), og det er hensigten at afhjælpe manglerne i de data,
der for øjeblikket er til rådighed. Dette får stadig større betydning i forbindelse med Den
Økonomiske og Monetære Union.
I forordningen fastlægges hvilke områder statistikkerne skal dække, hvilke variabler der skal
anvendes, og hvilke mål der skal nås. Nærmere regler for de tekniske og praktiske aspekter af
forordningens gennemførelse fastlægges for hver referenceperiode i en rådsforordning, som
vil blive udarbejdet i samarbejde med Udvalget for Det Statistiske Program efter
udvalgsproceduren. Det gælder bl.a., hvilke definitioner der skal anvendes, hvilke regler der
skal gælde for nøjagtighed og kvalitet, hvilket opdelingsniveau der skal anvendes på
variablerne, og i hvilken form variablerne skal indberettes.
                                                   -7
 ---pagebreak---  ---pagebreak---                                             BEGRUNDELSE
Lønomkostninger og lønninger er to betydningsfulde og beslægtede områder, hvor statistiske
data er nødvendige. Kommissionen har for at kunne udføre sine opgaver på det økonomiske
og sociale område brug for data på begge områder, som er sammenlignelige mellem
medlemsstaterne. Dette behov er endnu større i forbindelse med Den Økonomiske og
Monetære Union.
Ved lønomkostninger forstås alle udgifter, som en arbejdsgiver har til arbejdskraft. Der er på
dette område en lang tradition for at foretage undersøgelser på fællesskabsplan for at kunne
levere de oplysninger, der er behov for. Der er i 1960'erne og 1970'erne foretaget
undersøgelser i henhold til rådsforordninger, og siden 1984 er undersøgelserne blevet
gennemført hvert fjerde år, senest for referenceåret 19961.
Der er langt mindre hyppigt blevet indsamlet sammenlignelige oplysninger om lønstrukturen.
Der er ganske vist data til rådighed om lønninger i alle medlemsstaterne, men der er stor
forskel på i hvilket omfang den erhvervsaktive befolkning er dækket, og de anvendte begreber
og metodologier varierer betydeligt. Det har sjældent været muligt at levere sammenlignelige
oplysninger om lønniveauet og lønspredningen for alle medlemsstater på en sådan måde, at
det har været muligt konsekvent at skelne mellem alle bestanddele på årsbasis, som f.eks.
overtid, skifteholdsarbejde og bonus og at henføre disse lønninger til arbejdstiden. For første
gang siden 1978 blev der for referenceåret 1995 indsamlet data i henhold til en
rådsforordning2. Disse data kan nu i vidt omfang stilles til rådighed til politiske og
videnskabelige formål, men der er behov for at følge ændringer i lønningerne ved hjælp af
mere ajourførte oplysninger.
Udviklingen af Den Europæiske Union og iværksættelsen af Den Økonomiske og Monetære
Union betyder, at der er større behov for adgang til statistiske data. Det bliver stadig mere
relevant at tale om et europæisk arbejdsmarked, selv om der er klare forskelle i de forskellige
dele af Den Europæiske Union. Arbejdsmarkedet ændrer sig hurtigt og viser visse
udviklingsmønstre, der undertiden under ét f.eks. kaldes "fleksibilitet". Kvindernes andel af
beskæftigelsen stiger stadig, antallet af arbejdstimer ændrer sig, flere arbejder på deltid eller
på tidspunkter, der tidligere blev betragtet som "ubekvemme", og arbejdsmønstrene påvirkes
af nye teknologier. Det er vigtigt at kunne følge, hvilken betydning denne udvikling har for
lønninger og lønomkostninger for at kunne vurdere de økonomiske og sociale konsekvenser
heraf. Den fortsat høje arbejdsløshedsprocent forbindes også i nogle analyser med løn- og
lønomkostningsniveauet. Sammenlignelige oplysninger på dette område er derfor også af
afgørende betydning, når arbejdsløshedsaspektet skal undersøges, og når der skal foreslås
løsninger.
På baggrund heraf foreslås det, at den fortsatte strøm af oplysninger på disse to vigtige
områder sikres ved at samle begge undersøgelser i en enkelt forordning i stedet for som hidtil
på ad hoc-basis for hver undersøgelse.
1
  Forordning (EF) nr. 23/97, EFT L 6 af 10.1.1997, s.l.
2
  Forordning (EF) nr. 2744/95, EFT L 287 af 30.11.1995, s.3.
                                                          A  ®-
 ---pagebreak---   I mange medlemsstater er det de samme myndigheder, der udarbejder statistikker over
  lønomkostninger og lønninger. Ifølge forslaget skal de to sæt statistikker derfor indsamles
  skiftevis med to års mellemrum. Den nuværende periodicitet for indsamling af oplysninger
  om lønomkostninger vil blive bibeholdt. Der vil således blive foretaget en undersøgelse for
  referenceåret 2000 og derefter hvert fjerde år. Statistikkerne over lønstrukturen vil derfor blive
  indsamlet i år 2002 og derefter hvert fjerde år.
  I overensstemmelse med subsidiaritetsprincippet deles ansvaret for den overordnede
 planlægning af disse statistikker ifølge forslaget til forordning mellem Kommissionen og
 medlemsstaterne, for at fa harmoniseret de begreber og de nomenklaturer, der skal anvendes
 ved indsamlingen af oplysninger, og for at få fastlagt, hvilke oplysninger der er nødvendige
  for de vigtigste brugere, dvs. fællesskabsinstitutionerne, nationale, regionale og lokale
 myndigheder, internationale organisationer, arbejdsgiverforeninger, fagforeninger og
  forskningsinstitutter. Selve dataindsamlingen og de metoder, der anvendes ved indsamlingen,
 er medlemsstaterne ansvarlige for.
 Statistikkerne skal dække alle de økonomiske aktiviteter, der er fastlagt i hovedafdeling C-K
 og M-0 i den statistiske nomenklatur for økonomiske aktiviteter i De Europæiske
 Fællesskaber (NACE Rev.I)3.
 Det er ikke hensigten, at der i forbindelse med disse statistikker skal indhentes oplysninger fra
 samtlige virksomheder på området. I de fleste medlemsstater vil der ligesom ved tidligere
 tilsvarende undersøgelser blive foretaget stikprøveundersøgelser. Desuden vil der i de lande,
 som råder over tilstrækkelige statistiske datakilder, navnlig administrative datakilder, være
mulighed for at anvende disse, hvis denne fremgangsmåde er forenelig med de definitioner og
den metodologi, der anvendes, og opfylder alle krav vedrørende variabler. På samme
betingelse kan medlemsstaterne beregne de nødvendige data ved at anvende statistiske
 inferensmetoder i de tilfælde, hvor nogle af eller alle kendetegnene ikke er blevet observeret
 for hele populationen, for hvilken der skal udarbejdes statistikker.
Medlemsstaterne kan tage hensyn til små og mellemstore virksomheders særlige situation, når
de udarbejder metoder til indsamling af data. I en rapport, der udarbejdes af hver enkelt
medlemsstat, gøres der rede for de foranstaltninger, der træffes for at afhjælpe
indberetningsbyrden for virksomhederne, navnlig når dataene stammer fra administrative
kilder.
Ekspertgruppen vedrørende statistik over lønninger og lønomkostninger er blevet hørt i
forbindelse med udarbejdelsen af dette forslag til forordning. Ekspertgruppen har understreget
behovet for at få udarbejdet en retsakt for disse statistikker så hurtigt som muligt, således at de
kompetente myndigheder i medlemsstaterne kan træffe de nødvendige foranstaltninger til at
sikre, at de krævede data foreligger.
I dette øjemed forelægger Kommissionen Rådet vedlagte udkast til forordning til
godkendelse.
3
   Forordning (EØF) nr. 3037/90, EFT L 293 af 24.10.1990, s.l; ændret ved forordning (EØF) nr. 761/93, EFT L
83 af 3.4.1991, s.l.
                                                                                                          s
                                                                                                            2-^
                                                                &-
 ---pagebreak---                              RÅDETS FORORDNING (EF) Nr. xxxx/xx
                                           af xx xx xx
                    om statistikker over løn- og lønomkostningsstrukturer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 213,
under henvisning til udkast til forordning, forelagt af Kommissionen1,
ud fra følgende betragtninger:
Kommissionen må for at kunne udføre de opgaver, den har fået pålagt, holdes løbende
orienteret om lønomkostningsniveauet og lønomkostningernes sammensætning og om
lønstrukturen og lønspredningen i medlemsstaterne;
udviklingen af Det Europæiske Fællesskab og det indre markeds funktion forøger behovet for
sammenlignelige data om lønomkostningsniveauet og lønomkostningernes sammensætning
og om lønstrukturen og lønspredningen, navnlig som et middel til at analysere fremskridt med
hensyn til økonomisk og social samhørighed og til at anstille pålidelige og relevante
sammenligninger mellem medlemsstaterne og regionerne i Det Europæiske Fællesskab;
1
  EFT C x, xx.xx.19xx, s. x.
                                                1 c
 ---pagebreak---   den bedste måde at vurdere situationen på, hvad angår lønomkostninger og lønninger, er at
  udarbejde fællesskabsstatistikker ved hjælp af harmoniserede metoder og definitioner, som
  det er sket ved tidligere lejligheder, senest for 1996 i medfør af forordning (EF) nr. 23/972
  med hensyn til lønomkostningsniveauet og -strukturen og for 1995 i medfør af forordning
  (EF) nr. 2744/953 med hensyn til lønstruktur og lønspredning;
  for at afspejle ændringerne i arbejdsstyrkens struktur, i lønspredningen og i sammensætningen
  af virksomhedernes udgifter til lønninger og tilhørende arbejdsgiverbidrag, er der behov for,
  at statistikkerne regelmæssigt opdateres;
 i medfør af forordning (EF) nr. 2223/964 udgør det europæiske nationalregnskabssystem i Det
 Europæiske Fællesskab (ENS-95) referencerammen for standarder, definitioner og
 regnskabspraksis i medlemsstaterne for at imødekomme Fællesskabets behov; det er derfor
 nødvendigt at få opbygget dækkende, pålidelige og sammenlignelige statistiske kilder på
 nationalt og regionalt plan; variablerne skal inddeles på en sådan måde, at der kan foretages
 sammenligninger med tidligere statistikker, og at de er i overensstemmelse med
 nationalregnskabsinddelingerne;
 den kommende Europæiske Centralbank (ECB) har brug for oplysninger om
 lønomkostningsniveauet og lønomkostningernes sammensætning og om lønstrukturen og
 lønspredningen for at kunne vurdere den økonomiske udvikling i medlemsstaterne i
 forbindelse med en fælles europæisk monetær politik;
 der findes kun statistiske oplysninger på dette område i visse medlemsstater, og det er derfor
 ikke muligt at foretage pålidelige sammenligninger; der skal derfor udarbejdes
 fællesskabsstatistikker, og resultaterne heraf bearbejdes, på basis af fælles definitioner og
harmoniserede metodologier under hensyntagen til standarder, der er godkendt af relevante
internationale organisationer;
2
   EFT L 6 af 10.1.1997, s. 1.
3
  EFTL287af30.11.1995,s. 3.
4
  EFTL310af30.11.1996,s. 1.
                                                 2-
 ---pagebreak---   i overensstemmelse med subsidiaritetsprincippet er opstillingen af fælles statistiske
  standarder, som gør det muligt at frembringe harmoniserede oplysninger, en opgave, der på
  grund af dens omfang eller virkninger bedst kan løses på fællesskabsplan; ansvaret for, at
 disse standarder bliver overholdt i de enkelte medlemsstater, påhviler de organer og
  institutioner, der skal udarbejde officielle statistikker;
 det forekommer hensigtsmæssigt at indføre undtagelsesbestemmelser for visse medlemsstaters
 vedkommende i betragtning af de særlige tekniske vanskeligheder, som disse medlemsstater
 måtte støde på ved indsamlingen af visse typer oplysninger, forudsat at dette ikke får
 indvirkning på kvaliteten af de statistiske oplysninger;
 udarbejdelsen af særlige fællesskabsstatistikker reguleres ved Rådets forordning (EF)
 nr. 322/97 om EF-statistikker5;
 Udvalget for De Europæiske Fællesskabers Statistiske Program, som er nedsat ved afgørelse
 89/382/EØF, Euratom6, er blevet hørt i overensstemmelse med artikel 3 i nævnte afgørelse -
 UDSTEDT FØLGENDE FORORDNING:
5
   EFT L 52 af 22.2.1997, s. 1.
6
  EFTL181af28.6.1989,s.47.
                                                  -3
 ---pagebreak---  ---pagebreak---                                                   Artikel 1
                                       Almindelige bestemmelser
De nationale myndigheder og Eurostat udarbejder fællesskabsstatistikker over
lønomkostningsniveauet og lønomkostningernes sammensætning og over lønstrukturen og
lønspredningen for ansatte i de erhvervssektorer, der er fastlagt i artikel 3.
                                                  Artikel 2
                                            Referenceperiode
 1. Statistikkerne over lønomkostningsniveauet og lønomkostningernes sammensætning
udarbejdes for kalenderåret 2000 og derefter hvert fjerde år.
2. Statistikkerne over lønstrukturen og lønspredningen udarbejdes for kalenderåret 2002 og
for en repræsentativ måned samme år og derefter hvert fjerde år.
                                                  Artikel 3
                                          Undersøgelsesområde
Statistikkerne dækker alle de økonomiske aktiviteter, der er fastlagt i hovedafdeling C
(råstofudvinding), D (fremstillingsvirksomhed), E (elektricitets-, gas- og vandforsyning), F
(bygge- og anlægsvirksomhed), G (engros- og detailhandel; reparation af motorkøretøjer,
motorcykler og varer til personligt brug eller til husholdninger), H (hotel- og
restaurationsvirksomhed), I (transport, oplagringsvirksomhed og kommunikation), J (bank- og
finansieringsvirksomhed), K (fast ejendom, udlejning og forretningsservice), M
(undervisning), N (sundhedsvæsen og sociale foranstaltninger) og O (andre kollektive, sociale
og personlige tjenesteydelser) i den statistiske nomenklatur for økonomiske aktiviteter i De
Europæiske Fællesskaber (i det følgende benævnt "NACE Rev. 1"), som er oprettet ved
forordning (EØF) nr. 3037/90 af 9. oktober 1990 om den statistiske nomenklatur for
økonomiske aktiviteter i De Europæiske Fællesskaber7.
7
  EFT L 293 af 24.10.1990, s. 1. Forordningen er ændret ved forordning (EØF) nr. 761/93 af 24. marts 1993
(EFT L 83 af 3.4.1993, s.l).
                                                    -4-
 ---pagebreak---                                                 Artikel 4
                                          Statistiske enheder
 Udarbejdelsen af statistikkerne baseres på lokale enheder og foretagender som defineret i
 Rådets forordning (EØF) nr. 696/93 af 15. marts 1993 om de statistiske enheder til
 observation og analyse af det produktive system i Det Europæiske Fællesskab8.
                                               Artikel 5
                                     Oplysningernes kendetegn
 1. Hvad angår statistikkerne over lønomkostningsniveauet                 og    lønomkostningernes
 sammensætning indberettes der mindst oplysninger om:
      (a)     følgende kendetegn vedrørende den lokale enhed:
                    regionen (på NUTS 1-niveau)
                    størrelsen af det foretagende, den lokale enhed tilhører (klassificeret efter en
                    af følgende størrelsesklasser: mindre end 10 ansatte, 10-19, 20-49, 50-99,
                     100-249, 250-499, 500-999, 1000 eller derover)
                    økonomisk aktivitet (efter hovedgruppe i NACE Rev. 1)
      (b)     følgende variabler:
                    samlede årlige lønomkostninger, idet lønninger og andet vederlag anføres
                    særskilt (opdelt på direkte vederlag og bonus, arbejdsgiverbidrag til
                    opsparingsordninger for ansatte, betalte fridage og løn i naturalier),
                    arbejdsgiverbidrag til sociale sikringsordninger (opdelt på faktiske og
                    imputerede bidrag til sociale sikringsordninger), udgifter                    til
                    erhvervsuddannelse, andre udgifter og skatter samt tilskud i direkte
                    tilknytning til lønomkostningerne
                    det gennemsnitlige årlige antal ansatte, idet fuldtidsansatte, deltidsansatte og
                    ansatte under uddannelse anføres særskilt
                    det årlige antal arbejdstimer og det årlige antal betalte timer, idet
                    fuldtidsansatte, deltidsansatte og ansatte under uddannelse anføres særskilt i
                    hvert tilfælde
8
  EFT L 76 af 30.3.1993, s. 1.
                                                  -5-
 ---pagebreak--- 2. Hvad angår statistikker over lønstrukturen og lønspredningen indberettes der mindst
oplysninger om:
      (a)    følgende kendetegn vedrørende den lokale enhed, som de ansatte, der er omfattet
             af stikprøven, hører under:
                    regionen (på NUTS 1-niveau),
                    størrelsen af det foretagende, den lokale enhed tilhører (klassificeret efter en
                    af følgende størrelsesklasser: mindre end 10 ansatte, 10-19, 20-49, 50-99,
                     100-249, 250-499, 500-999, 1000 eller derover)
                    økonomisk aktivitet (efter hovedgruppe i NACE Rev. 1)
                    formen for det økonomiske og finansielle tilsyn som omhandlet i
                    Kommissionens direktiv 80/723/EØF om gennemskueligheden af de
                    økonomiske forbindelser mellem medlemsstaterne og de offentlige
                    virksomheder9
                    arten af den gældende kollektive lønoverenskomst
      (b)    følgende kendetegn vedrørende hver enkelt ansat i stikprøven:
                    køn
                    alder
                    stilling i henhold til den internationale stillingsklassifikation
                    højeste afsluttede almene uddannelse og erhvervsuddannelse
                    anciennitet i foretagendet
                    fuldtidsansat eller deltidsansat
                    ansættelseskontraktens art
      (c)    følgende detaljer om lønninger:
                    bruttoløn for en repræsentativ måned (idet løn for overarbejde og særlig
                    betaling for skifteholdsarbejde anføres særskilt)
                    bruttoløn i referenceåret (idet bonus, der betales uregelmæssigt, anføres
                    særskilt)
                    arbejdstid (antal betalte timer i referencemåneden eller antal betalte timer i
                    en standardarbejdsmåned, antal betalte overarbejdstimer i løbet af måneden
                    og ret til årlig ferie).
9
  EFT L 195 af 29.7.1980, s.35. Direktivet er ændret ved direktiv 93/84/EØF (EFT L 254 af 12.10.1993, s. 16).
                                                      -6-
 ---pagebreak---                                               Artikel 6
                                         Dataindsamling
 1.    Undersøgelserne gennemføres af de kompetente nationale myndigheder, som udarbejder
 hensigtsmæssige metoder til indsamling af oplysningerne under hensyntagen til
 indberetningsbyrden, især for små og mellemstore virksomheder.
 2.    Arbejdsgivere og andre personer, som skal levere oplysninger, skal besvare
 spørgsmålene fuldstændigt og inden for den fastsatte frist. Medlemsstaterne træffer passende
 foranstaltninger for at undgå misligholdelse af forpligtelsen til at indberette de i artikel 5
omhandlede oplysninger.
3.       For at formindske virksomhedernes indberetningsbyrde, især de små og mellemstore
virksomheders, er det ikke nødvendigt at gennemføre undersøgelsen, hvis de nationale
myndigheder råder over oplysningerne fra andre egnede kilder, eller hvis de kan fremlægge
skøn over de nødvendige data ved at anvende metoder til opstilling af statistiske skøn i de
tilfælde hvor nogle af kendetegnene eller samtlige kendetegn ikke er blevet observeret for alle
de enheder, for hvilke der skal udarbejdes statistikker.
                                             Artikel 7
                                   Bearbejdelse af resultater
De nationale myndigheder bearbejder besvarelserne af de i artikel 6, stk. 2, nævnte spørgsmål
eller oplysninger fra andre kilder, jf. artikel 6, stk. 3, med henblik på at få sammenlignelige
resultater.
                                             Artikel 8
                                  Indberetning af resultater
1. Resultaterne indberettes senest 18 måneder efter udgangen af referenceåret.
2. Hvad angår statistikker over lønstrukturen og lønspredningen indberettes dataene for hver
enkelt person i stikprøven uden direkte identifikatorer.
                                                -7-
 ---pagebreak---                                                Artikel 9
                                               Kvalitet
 1. De nationale myndigheder sikrer, at resultaterne afspejler den virkelige situation for den
 samlede population af enheder, og at de er tilstrækkeligt repræsentative.
 2. De nationale myndigheder sender efter anmodning efter hver referenceperiode Eurostat en
 rapport med alle relevante oplysninger om forordningens gennemførelse i den pågældende
medlemsstat, således at statistikkernes kvalitet kan evalueres.
                                              Artikel 10
                                 Gennemførelsesforanstaltninger
De nødvendige foranstaltninger til forordningens gennemførelse, herunder foranstaltninger
under hensyn til den økonomiske og tekniske udvikling, navnlig:
(i) definitionen og opdelingen af de oplysninger, der skal indberettes (artikel 5)
(ii) det tekniske format, der er egnet til fremsendelse af resultaterne (artikel 8)
(iii) kriterierne for evaluering af kvaliteten (artikel 9)
fastlægges for hver referenceperiode mindst ni måneder før referenceperiodens begyndelse i
overensstemmelse med proceduren i artikel 11.
                                              Artikel 11
                                              Procedure
Kommissionen bistås af Udvalget for Det Statistiske Program, i det følgende benævnt
"udvalget", der er nedsat ved afgørelse 89/382/EØF, Euratom.
Kommissionens repræsentant pålægger udvalget et udkast til de foranstaltninger, der skal
træffes. Udvalget afgiver en udtalelse om dette udkast inden for en frist, som formanden kan
fastsætte under hensyn til, hvor meget det pågældende spørgsmål haster. Det udtaler sig med
det flertal, der er fastsat i traktatens artikel 148, stk. 2, for vedtagelse af de afgørelser, som
Rådet skal træffe på forslag af Kommissionen. Under afstemninger i udvalget tillægges de
stemmer, der afgives af repræsentanterne for medlemsstaterne, den vægt, der er fastlagt i
nævnte artikel. Formanden deltager ikke i afstemningen.
 ---pagebreak--- Kommissionen vedtager foranstaltninger, der straks finder anvendelse. Hvis de ikke er i
overensstemmelse med den af udvalget afgivne udtalelse, underrettes Rådet dog straks af
Kommissionen om disse foranstaltninger. I så fald udsætter Kommissionen gennemførelsen af
de foranstaltninger, den har truffet afgørelse om, i en periode på tre måneder regnet fra datoen
fra underretningen.
Rådet kan med kvalificeret flertal træffe anden afgørelse inden for det tidsrum, der er nævnt i
ovenstående stykke.
                                          Artikel 12
                                         Undtagelser
Undtagelser fra bestemmelserne i artikel 2, 3 og 5 for referenceårene 2000 og 2002 fremgår af
bilaget.
                                          Artikel 13
                                        Ikrafttræden
Denne forordning træder i kraft på tyvendedagen efter offentliggørelsen i De Europæiske
Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
                                                -9-
 ---pagebreak---                                                  BILAG
                                          UNDTAGELSER
 I    Undtagelser fra artikel 2
 1. Tyskland: de første statistikker over lønstrukturen og lønspredningen i henhold til denne
 forordning udarbejdes for referenceåret 2001 i stedet for 2002. Efterfølgende statistikker over
 lønstrukturen og lønspredningen udarbejdes for referenceåret 2006 og derefter hvert 4. år.
 2. Sverige og Irland: statistikkerne for referenceårene 2000 og 2002 kan vedrøre det
 regnskabsår, der ligger nærmest de pågældende kalenderår; dette har dog ingen indvirkning på
 de i artikel 8, stk. 1, omhandlede frister for indberetning af oplysninger.
 II   Undtagelser fra artikel 3
De økonomiske aktiviteter, der er fastlagt i hovedafdeling M (undervisning), N
(sundhedsvæsen og sociale foranstaltninger) og O (andre kollektive, sociale og personlige
tjenesteydelser) i NACE Rev. 1, er fakultative for referenceårene 2000 og 2002. Det kan også
bestemmes, at de skal være fakultative for år 2004 og 2006 i overensstemmelse med
proceduren i artikel 11, afhængig af resultaterne af de pilotundersøgelser, der udføres på dette
område i henhold til forordning (EF, Euratom) nr. 58/9710.
III Undtagelser fra artikel 5
Belgien, Nederlandene og Østrig: For referenceårene 2000 og 2002 kan de i artikel 5, stk. 1,
omhandlede kendetegn vedrøre foretagendet i stedet for den lokale enhed.
10
   EFT L 14 af 17.1.1997, s. 1.
                                                 -10
 ---pagebreak---  ---pagebreak---                              FINANSIERINGSOVERSIGT
Udkastet har ingen finansielle konsekvenser.
                                             <M
 ---pagebreak---  ---pagebreak---                              KONSEKVENSANALYSE
              UDKASTETS KONSEKVENSER FOR VIRKSOMHEDERNE,
     HERUNDER ISÆR SMÅ OG MELLEMSTORE VIRKSOMHEDER (SMV'er)
UDKASTETS TITEL:        *    UDKAST TIL RÅDETS FORORDNING OM STATISTIKKER OVER
                             LØN- OG LØNOMKOSTNINGSSTRUKTURER
UDKASTET:
      Hvorfor er der i betragtning af nærhedsprincippet behov for en EF-Iovgivning
      på området, og hvad er hovedformålet?
      For at kunne udføre sine opgaver på det økonomiske og sociale område har
      Kommissionen brug for sammenlignelige                  oplysninger om løn- og
      lønomkostningsstrukturen og -spredningen i EU-medlemsstaterne. Dette behov har
      særlig stor betydning i forbindelse med Den Økonomiske og Monetære Union og til
      opfølgning af topmødet i 1997 om beskæftigelse.
      De statistiske data, der er behov for, for at kunne følge lønningerne og
      lønomkostningerne, foreligger tildels på nationalt plan i medlemsstaterne, men i en
      form der normalt ikke gør det muligt at foretage pålidelige sammenligninger. Dette
      skyldes især, at der i medlemsstaterne er forskel på, hvilke perioder der er omfattet,
      og hvilken metodologi der anvendes. For at sikre at dataene er sammenlignelige, vil
      statistikkerne blive indsamlet og evalueret på basis af standardiserede definitioner og
      en fælles metodologi, idet medlemsstaternes system for indsamling af data vil blive
      anvendt. Eksistereride administrative kilder vil kunne anvendes. Kun ved hjælp af en
      retsakt på fællesskabsplan vil man kunne sikre sig, at de krævede variabler lægges til
      grund, og at oplysningerne bearbejdes efter fælles definitioner og metoder med det
      formål at garantere, at resultaterne er sammenlignelige.
                                             •ii
 ---pagebreak--- KONSEKVENSER FOR VIRKSOMHEDERNE:
2     Hvem berøres af udkastet?
      - hvilke erhvervssektorer
      Statistikkerne vil komme til at dække virksomheder, som udfører aktiviteter som
      fastlagt i hovedafdeling C, D, E, F, G, H, I, J, K, M, N og O i den statistiske
      nomenklatur for økonomiske aktiviteter i De Europæiske Fællesskaber (NACE Rev.
       1). Hvad angår de første dataindsamlinger (referenceårene 2000 og 2002) vil
      hovedafdeling M, N og O være fakultative.
      - hvilke virksomhedsstørrelser (andelen af små og mellemstore virksomheder)
      Alle virksomhedsstørrelser omfattes af statistikkerne, og der vil blive opnået
      resultater efter størrelsesklasser (mindre end 10 ansatte, 10-19, 20-49, 50-99, 100-
      249, 250-499, 500-999, 1000 eller derover).
      Hvis der foretages særlige undersøgelser, anvendes der stikprøvemetoder for at lette
      indberetningsbyrden for de små og mellemstore virksomheder. Stikprøveplanerne
      udarbejdes af de nationale statistiske kontorer, som opfordres til at anvende
      forskellige udvalgsbrøker afhængigt af virksomhedernes størrelse.
      - er de berørte virksomheder koncentreret i bestemte regioner i EF
      Statistikkerne omfatter virksomheder over hele Den Europæiske Unions geografiske
      område.
      Hvilke foranstaltninger skal virksomhederne træffe i henhold til udkastet?
      De virksomheder, som udvælges til stikprøveundersøgelsen i et givet år, skal give
      præcise og udtømmende oplysninger om deres lønomkostninger, deres ansattes
      lønninger og arbejdstid. De nationale statistiske kontorer vil med henblik herpå sende
      dem spørgeskemaer, som skal udfyldes og returneres inden for en given frist. Hvilke
       oplysninger der kræves på spørgeskemaet, vil variere fra medlemsstat til
      medlemsstat, alt efter hvilke oplysninger der allerede er til rådighed fra andre kilder. I
      de medlemsstater, hvor de nationale statistiske kontorer allerede har adgang til alle de
      krævede oplysninger, er det måske slet ikke nødvendigt at få oplysninger fra
       virksomhederne.
                                                                                            x
 ---pagebreak--- 4         Hvilke økonomiske virkninger forventes udkastet at få?
                       for beskæftigelsen
Statistiske data om lønninger og lønomkostninger er nødvendige for at kunne gennemføre den
          økonomiske og sociale politik på de i punkt 1 nævnte områder og for at kunne
          vurdere virkningerne af denne politik. Både når man udformer politiske
          foranstaltninger på nationalt plan og fællesskabsplan, vil man på en række områder
          kunne drage nytte af bedre statistikker. Dette gælder bl.a.:
                                - kampen mod arbejdsløsheden
                                - lige muligheder
                                - reduktion af lønomkostningerne
                                - udvikling af fleksible arbejdstider
                                - uddannelse af arbejdsløse
                                - lavtlønsarbejde
                                - regionalpolitik.
                       for investeringerne og oprettelsen af nye virksomheder
          Ved hjælp af nøjagtige oplysninger om lønomkostningerne vil nuværende og
          potentielle arbejdsgivere have det fornødne grundlag for at træffe afgørelse om
          investeringer og oprettelse af nye virksomheder.
                        for virksomhedernes konkurrenceevne
          Ved hjælp af pålidelige, ajourførte og sammenlignelige oplysninger vil
          arbejdsgiverne bedre kunne danne sig et billede af de foreliggende økonomiske
          betingelser og tilpasse deres virksomhedsstrategier i overensstemmelse hermed.
Der er i overensstemmelse med erklæring nr. 18 til Maastricht-traktaten om de omkostninger,
der skønnes at følge af forslag fra Kommissionen, blevet gjort et forsøg på at evaluere de
nationale statistiske kontorers omkostninger i forbindelse med udarbejdelsen af de
oplysninger, der kræves i henhold til forslaget til forordning.
For de nationale statistiske kontorer indebærer forslaget ikke øgede omkostninger. Det
nuværende personale skal udføre de opgaver, der følger af forslaget til forordning, som har til
formål at harmonisere statistikkerne og ikke at forøge mængden. Der er for det meste allerede
regelmæssigt blevet udarbejdet statistikker eller tilsvarende oplysninger på det pågældende
område i forbindelse med tidligere undersøgelser af lønomkostningerne (afholdes hvert fjerde
år) og undersøgelser af lønningerne (f.eks. 1995-undersøgelsen af lønstrukturen).
Med hensyn til virksomhedernes indberetningsbyrde skal der sondres mellem undersøgelsen
af lønomkostningerne og undersøgelsen af lønstrukturen.
                                                    ^Q
 ---pagebreak--- Hvad angår undersøgelsen af lønomkostningerne foretages der en stikprøveundersøgelse i
hver medlemsstat. I 1992-undersøgelsen indgik i alt 370 000 virksomheder i stikprøven i de
daværende 12 medlemsstater. Med de yderligere tre medlemsstater må tallet antages at være
400 000. Det varierer betydeligt, hvor meget tid den enkelte virksomhed skal bruge på
undersøgelsen, men det anslås, at det i gennemsnit er mellem 1 og 3 manddage.
Hvad angår statistikkerne over lønstrukturen lægges der i flere medlemsstater ingen
indberetningsbyrde på virksomhederne, da de krævede oplysninger allerede findes centralt.
Det er således tilfældet i Nederlandene, Danmark, Sverige, Finland og Det Forenede
Kongerige. De resterende 10 medlemsstater gennemførte i forbindelse med den seneste
undersøgelse af lønstrukturen en stikprøveundersøgelse, hvori indgik ca. 150 000
virksomheder (referenceår 1995). Det varierer betydeligt, hvor meget tid der gennemsnitligt
medgik til at levere de krævede oplysninger, da en varierende mængde oplysninger allerede
kunne fås fra andre kilder, men tallet kan groft anslås til mellem 0,5 og 2 manddage.
Det skal understreges, at virksomhedernes indberetningsbyrde kunne reduceres betydeligt,
hvis medlemsstaterne fuldt ud udnytter de muligheder, de har for i henhold til artikel 6 i
forslaget til forordning at gøre brug af eksisterende datakilder.
         Indeholder udkastet foranstaltninger, der tager højde for de små og
         mellemstore virksomheders særlige situation?
         Ifølge artikel 6 vedrørende dataindsamlingen skal medlemsstaterne tage hensyn til
         navnlig de små og mellemstore virksomheders indberetningsbyrde, når
         undersøgelserne udformes. Det bestemmes desuden, at medlemsstaterne kan undlade
         at gennemføre undersøgelserne og i stedet anvende oplysninger fra andre kilder, hvor
         disse foreligger. Ifølge artikel 9 kan kvalitetskriterierne anvendes således, at man
         tager repræsentativitetsgraden i betragtning. En kommissionsforordning om de
         nødvendige foranstaltninger til gennemførelse af denne forordning, jf. artikel 10, skal
         indeholde bestemmelser om, i hvilken form der skal ske aggregering af de
         oplysninger, virksomheder med mindre end 10 ansatte skal indberette.
Høring
         Liste over organisationer, som er hørt om udkastet, og en kortfattet redegørelse
         for deres væsentligste synspunkter
         Forslaget til forordning blev forelagt Fédération Européenne des Branches de
         l'Industrie (FEBI) på dets møder i Luxembourg den 25. november 1997 og 26. maj
         1998. De repræsenterede organisationer (herunder UEAPME og Eurochambres)
         kunne tilslutte sig forslaget.
                                                 4S
 ---pagebreak--- Sammenslutningen af Industri- og Arbejdsgiverorganisationer i Europa (UNICE) har
lige fra begyndelsen deltaget i de møder, som arbejdsgruppen "Lønstatistik" har
afholdt i løbet af hele den fase, hvor forslaget blev udarbejdet. Da oplysninger om
lønningernes og lønomkostningernes struktur og spredning som nævnt er af stor
betydning for arbejdsgiverforeningerne, har repræsentanter for denne organisation
medvirket aktivt ved fastlæggelsen af de nærmere enkeltheder vedrørende
undersøgelsen.
Det Europæiske Fagforeningsinstitut (DEFI) gav på mødet i Forskningsnetværket for
Kollektive Forhandlinger den 10. november 1997 i Bruxelles udtryk for sin interesse
i at få sammenlignelige data om lønninger til brug for undersøgelser af kollektive
forhandlinger.
Den Europæiske Faglige Samarbejdsorganisation (EFS) gav på mødet i Udvalget for
Kvindespørgsmål den 3. februar 1998 i Bruxelles udtryk for sin interesse i at få
sammenlignelige data om lønninger til brug for undersøgelser af lige muligheder.
Betydningen af at få oplysninger om lønninger og lønomkostninger blev understreget
af Det Europæiske Rådgivende Udvalg for Statistisk Information på Det Økonomiske
og Sociale Område (CEIES) den 8.-9. maj 1997 i London.
Repræsentanter for Det Europæiske Monetære Institut deltog i udarbejdelsen af
forslaget og understregede, at aktuelle, nøjagtige og sammenlignelige data om
lønninger og lønomkostninger er af stor betydning for at kunne følge den
økonomiske udvikling i forbindelse med Den Økonomiske og Monetære Union.
I forbindelse med den overordnede planlægning af det foreslåede udkast har man haft
stor gavn af erfaringerne i de medlemsstater, som allerede har indsamlet statistikker
af denne art, og fra undersøgelser og analyser, som Kommissionen og
forskningsinstitutter har foretaget på grundlag af tidligere undersøgelser.
Udvalget for Det Statistiske Program støttede fremsættelsen af udkastet på sit møde i
Bruxelles den 12. marts 1998.
                                      -K
 ---pagebreak---  ---pagebreak---                          Konsekvens for EFT A-landene i EØS
Udkastets titel
Rådets forordning om statistikker over løn- og lønomkostningsstrukturer
Konsekvens for EFT A-landene i EØS
EFTA-landene i EØS har en interesse i den foreslåede forordning og har deltaget i
drøftelsen af den.
De har også deltaget i den pågældende arbejdsgruppes møder.
Finansieringsoversigt
Forordningen har ingen finansielle konsekvenser.
                                         13
 ---pagebreak---  ---pagebreak---  ---pagebreak---                                                                      ISSN 0254-1459
                                              KOM(98) 491 endelig udg.
                                    DOKUMENTER
DA                                                                  17 04 10
                                   Katalognummer : CB-CO-98-502-DA-C
                                                               ISBN 92-78-38713-4
Kontoret for De Europæiske Fællesskabers Officielle Publikationer
L-2985 Luxembourg
                                            <n